מפרט אחיד לפריט 7.7 א'

**עינוג ציבורי:** מקום לעריכת מופעים וירידים במבנה קבע, בלא מזון

**תוכן עניינים**

**פרק 1 - הגדרות כלליות..........................................................................................3**

**פרק 2 - תנאים רוחביים.........................................................................................4**

**פרק 3 - משטרת ישראל.........................................................................................6**

**פרק 4 - הרשות הארצית לכבאות והצלה (תצהיר).......................................................23**

**פרק 5 - הרשות הארצית לכבאות והצלה...................................................................26**

**פרק 1 - הגדרות כלליות**

* 1. **בעל מקצוע מוסמך**
     1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:

1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
   1. **בעל עסק**
      1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
   2. **גורם מוסמך ארצי**
      1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
   1. **הוראות לצד המפרט האחיד**
      1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
   2. **החוק**
      1. חוק רישוי עסקים, התשכ"ח-1968.
   3. **התקנות**
      1. תקנות רישוי עסקים (הוראות כלליות), התשס"א-2000.
   4. **מפרט, מפרט אחיד**
      1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
   5. **נותן אישור**
      1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
   6. **צו רישוי עסקים**
      1. צו רישוי עסקים (עסקים טעוני רישוי), התשע"ג-2013.
   7. **רישיון**
      1. רישיון עסק, היתר זמני או היתר מזורז.
   8. **רשות הרישוי**
      1. בתחום רשות מקומית - ראש הרשות המקומית או מי שהוא הסמיכו לכך.
      2. מחוץ לתחומה של רשות מקומית - מי ששר הפנים הסמיכו לכך.
   9. **שינוי בעלות**
      1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
  2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
  3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
  4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
  5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
  6. רישיון יוצג בעסק במקום נראה לעין.
  7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
  8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
  9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
  10. **ביטול רישיון או פקיעתו**
      1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
      2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
      3. היתר זמני יפקע בנסיבות האמורות בסעיף 2.10.2.
      4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
      5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
  11. **הוראות במפרט האחיד**
      1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
  12. **תחילה**
      1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - משטרת ישראל**

* 1. **הוראות חוק הנוגעות לעניין**
     1. חוק רישוי עסקים.
     2. תקנות רישוי עסקים (הוראות כלליות), התשס"א-2000.
     3. צו רישוי עסקים (עסקים טעוני רישוי), התשע"ג-2013.
     4. חוק סמכויות לשם שמירה על ביטחון הציבור.
  2. **הגדרות**
     1. **"בעל העסק"** - המבקש להפעיל עסק, לרבות מנהל כאשר העסק הינו בבעלות תאגיד.
     2. **"אתר האירוע"** - המקום בו עומד להתקיים האירוע.
     3. **"אירוע"** - התכנסות מאורגנת של קהל באתר לשם עינוג ציבורי כהגדרתו בסעיף 3 לחוק, וזאת בין אם הכניסה לאתר היא לשם השתתפות באירוע אחד של עינוג ציבורי ובין אם בכמה אירועים המתקיימים באותה עת באתר.
     4. **"שטח העסק"** - השטח ברוטו בעסק אליו יש גישה ללקוחות, כולל שטחי היציאות, ולא כולל שטחם של משרדים, מחסנים, מטבחים וכיו"ב.
     5. **נוהל "פרופיל המאבטח" 90.028.103"** -מסמך הקובע ומפרט את תנאי הכשירות וההכשרה של בעלי תפקידים בתחום האבטחה בעסקים טעוני אישור משטרה.
     6. **"מנהל אבטחה באירועים המוניים תרבות, בידור וספורט"**

1. בוגר קורס מנהלי אבטחה במכללות בעלות תו תקן של מ"י כשירותו ורענון בתוקף.
2. בוגר השתלמות מנהלי אבטחה באירועי תרבות,בידור וספורט בהתאם להחלטת וועדת הכשירות של חט' אבטחה ורישוי לפריט 7.7 ה' ופריט 7.7 א' מונחה משטרת ישראל וכשירותו בתוקף.
3. בעל תעודת סמכויות לשם שמירה על בטחון הציבור - תעודת פלסטיק מנהל אירוע תרבות ובידור בהתאם לפריט 7.7 ה' ופריט 7.7 א' מונחה משטרת ישראל וכשירותו בתוקף.
4. עמידה בדרישות בהתאם לנספח ו' - קריטריונים והכשרה למנהלי אבטחה באירועים המוניים תרבות ובידור.
   * 1. **"מאבטח בסיסי"** - כהגדרתו בנוהל "פרופיל המאבטח" 90.028.103.
     2. **"בודק ביטחוני"** - כהגדרתו בנוהל "פרופיל המאבטח" 90.028.103.
     3. **"קצין אבטחה והרישוי"** - קצין האבטחה והרישוי בתחנה טריטוריאלית בו ממוקם העסק.
     4. **"נותן האישור המשטרתי"** - מי שהוסמך לכך בהתאם להוראות חוק רישוי עסקים, תשכ"ח-1968.
     5. **"תפישת האבטחה"** - מסמך שנכתב ע"י משטרת ישראל ומגדיר את עקרונות האבטחה בעסקים (המסמך מסווג לרמת שמור- למורשים בעלי סיווג מתאים).
     6. **"רשומה"** - פנקס או כרטסת שדפיהם ממוספרים במספרים שוטפים, או כל מדיה מגנטית מקובלת אחרת בה יירשמו פעולות הביטחון שננקטו בעסק, תוצאות הבדיקות לגילוי חפצים חשודים ותוצאות בדיקת תקינות גופי תאורת השילוט וההתמצאות.
     7. **"תכנית אבטחה" (פק"מ)** - מסמך אשר ייכתב על ידי אדם שהוסמך כמנהל אבטחה לאחר שהוכשר לכך במוסד הכשרה המאושר על ידי המשטרה, תכנית האבטחה תתבסס על עקרונות תפישת האבטחה של משטרת ישראל בנוהל 90.028.118.
     8. **תיק שטח** -אוסף נתונים כולל על העסק וסביבתו המסייע למערך האבטחה של העסק וכוחות החירום וההצלה בקרות אירוע. על תיק השטח לכלול את הנתונים המפורטים בנספח ג' בפריט זה.
     9. **בעל מקצוע מוסמך** - בעל המקצוע יהיה אדם שהשכלתו:
5. הנדסאי בינין או הנדסאי אדריכלות הרשום בפנקס ההנדסאים במכון הממשלתי להכשרה טכנולוגית שבמשרד התמ"ת.
6. מהנדס אזרחי או אדריכל רישוי או רשום כמשמעותו בחוק המהנדסים והאדריכלים, התשי"ח- 1958 (להלן החוק) הרשום בפנקס המהנדסים והאדריכלים באחד מהמדורים הבאים:
7. הנדסת מבנים.
8. ניהול הביצוע.
9. ארכיטקטורה.
10. בטיחות.

**תנאים מוקדמים לקבלת אישור משטרה להוצאת רישיון עסק**

* 1. **אישור העסק מטעמים של שלום הציבור ובטחונו**
     1. המשטרה רשאית, בעת קבלת החלטה בדבר מתן אישור משטרה לעסק לפי חוק רישוי עסקים או קביעת תנאים לפי חוק זה , להביא בחשבון מידע, לרבות מידע פלילי ומודיעיני, הנוגע לבעל הרישיון, לבעל העסק, גם אם אינו בעל הרישיון לבעלי התפקידים בעסק שהינם בעלי השפעה מהותית על העסק, כאשר למידע זה יש השלכה על שלום הציבור.
     2. בכל אירוע חריג על בעל העסק ו/או מי מטעמו לדווח במידי למשטרת ישראל.
  2. **הגשת בקשה לקיום אירוע**
     1. הוגשה בקשה לקיום אירוע (להלן "האירוע") בצירוף המסמכים המפורטים בפריט זה, רשאי נותן האישור המשטרתי לקיים פגישה אליה יזומנו הגורמים הבאים או מי מהם - בעל העסק, יועצים מקצועיים שיועסקו ע"י בעל הרשיון, נציגי נותני אישור אחרים וגורמים נוספים כמו מד"א, כב"ה וכיו"ב.
     2. בקשה לקיום אירוע תוגש בכתב ויצוינו בה הפרטים הבאים:

1. פרטים מזהים של בעל העסק ובעלי התפקידים שמונו בהתאם להוראות פריט זה.
2. סוג האירוע.
3. תכנית האירוע ובכלל זה לוח זמנים ופרטים בדבר האנשים שיופיעו בפני הקהל בעת האירוע
4. מספר הצופים הצפוי להגיע לאירוע ומאפייניו.
5. שימוש מתוכנן, ככל שיש, בחומרים, באמצעים או אפקטים שיש בהם סיכון, כגון חומרי נפץ, זיקוקי דינור, קרני לייזר, אש גלויה וכדומה.
6. הסיכונים הצפויים מקיום האירוע לשלום הציבור, הדרכים המוצעות למניעתם ואופן ההיערכות למקרה של התממשותם, למעט לענין סיכונים שיפורטו בחוות דעת "בעל המקצוע".
7. כל פרט נוסף שידרוש נותן האישור המשטרתי, הנחוץ לדעתו לצורך קידום המטרות הקבועות בחוק רישוי עסקים.
8. היתה הבקשה לקיום מספר אירועים באותה עת ובחלקים שונים של האתר, יציין המבקש בבקשתו את הפרטים שבתנאי משנה (א) ביחס לכל אחד מהאירועים כאמור.
   1. **מינוי בעלי תפקידים**
      1. באתר קבוע הפועל ברישוי שנתי אין צורך בנספח ב' בפריט זה (מינוי בעלי תפקידים) , בעל העסק/מנהל העסק או נציג מטעמו יהיה נוכח באירוע מתחילתו ועד סופו.
      2. באירוע ארעי, 1000 משתתפים ומעלה, בעל העסק ימסור לנותן האישור המשטרתי, ע"ג נספח ב' בפריט זה את רשימת בעלי התפקידים.
   2. **בטיחות - חוות דעת בעל מקצוע**
      1. **בעסק בו קיים רישיון קבוע** - בעל העסק ייצרף נספח א' - אישור בעל מקצוע - אישור סופי באופן חד פעמי שנתי, במידה ובעסקים אלו בוצעו שינויים מבניים וקונסטרוקציה, אחריות של בעל העסק/בעל הרישיון לוודא אישורים עדכניים בנושא בטיחות חתומים ע"י בעלי מקצוע מוסמכים.
      2. **באירועים ארעיים** - יש לצרף נספח א' - אישור בעל מקצוע - אישור סופי בכל אירוע.
   3. **תוקף אישורי בטיחות:**
      1. **סעיף 1 בנספח א'** - אישור קונסטרוקציה - תוקף אישור זה בהתאם לאישורו של בעל המקצוע המוסמך.
      2. **סעיף 2 בנספח א'** - אישור מטעם בעל העסק כי לא בוצעו שינויים מבניים מרישוי קודם או מתוכניות שאושרו על ידי הרשויות - תוקף אישור זה בהתאם לאישור בעל המקצוע בהלימה לתוקף רישיון העסק.
      3. **סעיף 3 בנספח א'** - תפוסת קהל נטו: כמות קהל מאושרת במקום, כולל שילוט מתאים (באזורי התקהלות) - תוקף אישור זה בהתאם לאישור בעל המקצוע בהלימה לתוקף רישיון העסק.
      4. במידה ובעסקים אלו בוצעו שינויים מבניים וקונסטרוקציה בעל העסק נדרש לוודא אישורים חדשים/עדכניים בנושא בטיחות חתומים ע"י בעלי מקצוע מוסמכים
   4. פתחי כניסה/פתחי יציאה /יציאות חירום/ חלוקה לגושים, טריבונות, מושבים, מדרגות ומעברים
      1. על בעל הרישיון לפעול בהתאם לחוק תכנון ובנייה.
   5. תאורה, מחולל חשמל (גנרטור) וכלל מערכות חשמל
      1. אחריות בעל העסק/בעל הרישיון לוודא כי קיימים אישורים חתומים עבור תקינות כלל מערכות החשמל בעסק/באירוע ואושרו ע"י בעלי מקצוע מוסמכים בהתאם לחוק החשמל.
   6. **מערכת למסירת הודעות**
      1. בעסק המיועד ל- 200 איש ומעלה - תותקן מערכת כריזה שתאפשר מסירת הודעות באירועי חירום בכל שטח העסק, לרבות בשטח ההתקהלות ובפתחי הכניסה והיציאה.
      2. מערכת הכריזה שתופעל תפרוץ ותנטרל את מערכת ההגברה, לצורך מסירת הודעות במקרה חירום.
      3. למערכת הכריזה יהיה גם מקור מתח חשמלי נוסף חלופי, שיפעל במקרה של נפילת מקור המתח החשמלי הראשי בעסק.
   7. **מצלמות טלוויזיה במעגל סגור**
      1. בעסק המיועד ל- 200 איש ומעלה - תותקן מערכת מצלמות טלוויזיה במעגל סגור (טמ"ס) ברזולוציה של 1.3 מגה פיקסל לפחות.
      2. בכניסה לעסק וכן בקרבת האזורים המצולמים מחוץ לעסק ייתלה שלט המודיע כי האזור מצולם.
      3. המערכת תכלול גיבוי למקרה של הפסקת חשמל למשך שעה לפחות, למערכת ההקלטה וספקי הכוח.
   8. **מיקום המצלמות**
      1. במבואת הכניסה תוצב מצלמה שתצפה כלפי חוץ לכיוון דלת הכניסה והקהל הנכנס.
      2. בכל יציאה מהעסק תוצב מצלמה הצופה כלפי חוץ. המצלמה תצפה עד למרחק של 10 מטר מהיציאה.
      3. כניסות קהל.
      4. באולם קבלת הפנים.
      5. שטח אולם הצפיה.
      6. דרכי מילוט לרבות יציאות.
      7. אזורי חניה הסמוכים לאתר.
   9. **אופן הצילום**
      1. יש להשתמש במצלמות בעלות חשיפה אוטומטית וצמצם אוטומטי.
      2. מערכת מצלמות הטמ"ס תאפשר צילום בחשיכה.
      3. מהירות הצילום לא תהיה פחותה מ-25 FPS.
      4. המצלמות לא יכוונו ישירות למקור אור בהיר כגון חלונות וגופי תאורה.
      5. המצלמות בפתח הכניסה ובתוך העסק, (לא כולל באולמות הריקודים), יאפשרו זיהוי תווי פנים.
      6. המצלמות החיצוניות יזהו ברמה ברורה דמות אדם (אין חובת זיהוי תווי פנים).
   10. **הקלטה**
       1. ההקלטה תישמר למשך 14 יום לפחות ממועד צילומה.
       2. ההקלטה תתבצע ברזולוציה של 1.3 מגה פיקסל לפחות או שווה ערך.
       3. מערכת ההקלטה תאפשר הוצאת קבצים למדיה מגנטית נתיקה.
       4. למערכת ההקלטה יחובר מסך המאפשר צפייה בהקלטה.
       5. אישור עבור תקינות המצלמות ועמידה במפרט משטרת ישראל- אישור חד פעמי בעת ההתקנה.
   11. הגבלת כניסה
       1. שלט המציין את מספר המבקרים היכולים להימצא בעת ובעונה אחת בעסק, יהיה תלוי בכל עת ליד הכניסה לעסק ולא יהיה מוסתר על ידי חפץ כלשהו.
       2. בשלט יצוין: "עסק מיועד ל \_\_\_\_\_\_ מבקרים". האותיות יירשמו בצבע שחור על רקע לבן וגובהן של האותיות יהיה 12 ס"מ לפחות.
       3. לא תותר כניסת מבקרים והישארותם במקום במספר העולה על המספר שנקבע בשלט, המותקן כאמור ליד הכניסה.
       4. לא תותר כניסה לאירוע, שבו נקבע כי יוחתמו הכרטיסים בחותמת המשטרה, לאדם
       5. שבידיו כרטיס שאינו חתום בחותמת המשטרה.
       6. בעל העסק ינקוט באמצעים על מנת להבטיח כי מספר הכרטיסים שיונפקו לאירוע לא יעלה על מספר הצופים המירבי שנקבע בתוכנית הבטיחות המאושרת.
   12. סדרי כניסה ויציאה
       1. 60 דקות לפחות לפני המועד שנקבע לתחילת האירוע ייפתחו דלתות העסק לכניסת הקהל. בין אירוע לאירוע תהיה הפסקה של 90 דקות לפחות.
       2. בכל עת שהעסק פתוח לקהל, לא יינעלו פתחי היציאה במנעולים, בריחים או במתקני חיזוק אחרים פרט למנעולי בהלה.
       3. בתום המופע או האירוע יהיו כל פתחי היציאה פתוחים , על מנת לאפשר לצופים לעזוב את המקום בדרך מהירה וסדירה.
   13. קיום מספר אירועים באתר באותה עת
       1. היתה הבקשה לאישור לקיום מספר ארועים באותו מקום באתר , בזה אחר זה ,יחולו הוראות אלה:
9. בין אירוע לאירוע הבא באתר, תהיה הפסקה של שעה וחצי לפחות, לשם יציאה בטוחה של הצופים ולשם בדיקת האתר והכנתו לקראת הכנסת הצופים לאירוע שלאחריו.
10. לא תורשה כניסת צופים לאירוע העומד להתקיים, עד אשר ייצאו מהמקום כל הצופים שהשתתפו באירוע שקדם לו.
    1. **אבטחה**
       1. אירועים עד 1000 איש, יש לצרף הסכם התקשרות חתום ע"י חברת אבטחה מאושרת.
       2. אירועים מעל 1000 איש, יש לצרף תוכנית אבטחה, שאושרה ע"י מנהל אבטחה שעבר הכשרה מתאימה, ע"פ הנחיות של משטרת ישראל מדור הכשרות חט' האבטחה והרישוי והכשרתו והרענון בתוקף.
       3. תוכנית האבטחה תפרט את אמצעי האבטחה הפיזיים ואלקטרוניים שיוצבו בעסק וכן את בעלי התפקידים בתחום האבטחה שיוצבו בעסק, מספרם ואופן הצבתם לפי תפישת האבטחה בהתאם לנוהל 90.028.118.
       4. נותן האישור ו/או קצין משטרה מטעמו רשאי להורות על שינוי מערך האבטחה בעסק ו/או על תגבורו, מעבר לאמור בתכנית האבטחה שאושרה, בשל מיקום העסק, מאפיינים מיוחדים ו/או שינוי בנסיבות המחייב זאת, לרבות שינוי באיומים כפי שהם מוערכים על ידי המשטרה מעת לעת בכפוף לאישור חטיבת אבטחה ורישוי.
       5. אבטחת העסק תיעשה על פי המפתח הבא:

|  |  |  |  |  |  |  |
| --- | --- | --- | --- | --- | --- | --- |
| **תפוסת קהל** | **מנב"ט /אחמ"ש** | **מאבטח חמוש בכניסה פעילה /צופה סורק** | **בודק ביטחוני בכניסה פעילה** | **מאבטח חמוש סייר היקפי/ פטרול** | **פק"מ**  **אבטחה** | **עסק בתוך קניון מאובטח/אתר מאובטח** |
| עד 200 איש | לא נדרש | לא נדרש | לא נדרש | לא נדרש | לא נדרש | פטור מדרישת אבטחה |
| 201 עד 500 איש | לא נדרש | בכל כניסה פעילה - מאבטח בסיסי 6 ימים | לא נדרש | לא נדרש | בעל העסק יצרף לבקשה הסכם התקשרות עם חברת אבטחה | פטור מדרישת אבטחה |
| מעל 501 איש עד 1,000 איש | לא נדרש | בכל כניסה פעילה - מאבטח בסיסי 6 ימים | בודק ביטחוני | לא נדרש | בעל העסק יצרף לבקשה הסכם התקשרות עם חברת אבטחה | פטור מדרישת אבטחה |
| 1001 איש עד 3,000 איש | מנב"ט | בכל כניסה פעילה - מאבטח בסיסי 6 ימים | בודק ביטחוני | 1 סייר/פטרול היקפי (נוסף על המאבטחים בכניסות) | פק"מ אבטחה חתום ע"י מנהל ביטחון מוסמך וריענון בתוקף | פטור מדרישת אבטחה |
| מעל 3,001 איש עד- 5,000 איש | מנב"ט | בכל כניסה פעילה - מאבטח בסיסי 6 ימים | בודק ביטחוני | 2 סיירים/פטרול היקפי (נוסף על המאבטחים בכניסות) | פק"מ אבטחה חתום ע"י מנהל ביטחון מוסמך וריענון בתוקף | פטור מדרישת אבטחה |
| מעל 5,000 איש | מנב"ט | בכל כניסה פעילה - מאבטח בסיסי 6 ימים | בודק ביטחוני | 3 סיירים פטרול היקפי  (נוסף על המאבטחים בכניסות) | פק"מ אבטחה חתום ע"י מנהל ביטחון מוסמך וריענון בתוקף | בודק ביטחוני |

* + 1. **דגשים**

1. בעסק שבו תידרש הצבה של עשרה בעלי תפקידים ומעלה בתחום האבטחה עפ"י המפתח המפורט לעיל, ימונה מנהל אבטחה בהתאם להגדרתו בסעיף 3.2.6.
2. בעסקים בהם נדרש הצבת מנב"ט (מנהל אבטחה), יהיה המנב"ט בעל הסמכה מאושרת משטרת ישראל וריענון בתוקף אחריותו פיקוח ובקרה ועמידה בכל דרישות האבטחה.
3. ניתן להציב בודקים ביטחוניים בכניסות לעסק ובתנאי שישנו מאבטח בסיסי שמשמש כצופה-סורק ורואה את הכניסות ואת הבודקים הביטחוניים כל העת.
4. צופה-סורק יכול לצפות על מס' כניסות, ובלבד שהוא רואה אותן כל העת.
5. נותן האישור המשטרתי רשאי לסטות מהמפתח המופיע לעיל על פי שיקול דעתו בהתאם לאופי האירוע ונסיבותיו בכפוף לאישור חטיבת האבטחה.
6. הופעת מערך האבטחה - ילבשו לבוש אחיד (מדי חברת האבטחה) וישאו סימני זיהוי אשר יבטיחו זיהויים הבולט בשטח כבעלי תפקיד, כגון חולצה, כובע צהוב.
   1. נוכחות בעלי תפקידים באירוע
      1. להלן בעלי התפקידים שימצאו באירועים בכל שעות הפעילות:
7. אירועים עד 1000 איש - בעל העסק / מנהל העסק או מי מטעמו ינכחו בארוע מתחילתו ועד סופו.
8. אירועים מעל 1000 איש - בעל העסק ומנהל האבטחה (מנב"ט) יהיו נוכחים באירוע מתחילתו ועד סופו.
   1. בדיקות בטחוניות
      1. לא תותר כניסת אנשים, כלי רכב וטובין לעסק מבלי שנבדקו על-ידי אנשי אבטחה מוסמכים.
9. לא תותר כניסת מבקרים לעסק , אלא לאחר שנערכה סריקה יסודית בעסק לגילוי חפצים חשודים.
10. תוצאות הסריקה תירשמנה ברשומה בעט או בעפרון בלתי מחיק ותיחתמנה בידי עורך הסריקה.
11. הרשומה תועבר למשטרה על פי דרישתה.
12. אבדה רשומה, יודיע בעל העסק או מנהל העסק למשטרה על אבדנה בתוך 48 שעות מהמועד בו נודע לו על אבדנה.
    1. **מינוי בעלי תפקידים באירוע ותפקידיהם**
       1. **בעל העסק**
13. בעל העסק יפעל, בכפוף להוראות המשטרה לפי כל דין, למילוי הוראות לפי החוק ולקיום תנאי רישיון העסק שניתן לקיום האירוע, יהיה נוכח במקום שבו מתקיים האירוע, לפני תחילתו, בשעת קיומו ועד בסמוך לאחר סיומו, ויהיה אחראי, בין השאר, לכל אלה:
14. ניהול וארגון האירוע ובכלל זה העברת הנחיות המשטרה לבעלי התפקידים שמונו בהתאם להוראות פריט זה ועריכת תאום כנדרש בין בעלי התפקידים.
15. קיום הסדר הציבורי, שלום הציבור וביטחונו, לפני תחילתו, בשעת קיומו ועד בסמוך לאחר סיומו וניהולו התקין של האירוע.
16. מנהל אבטחה כהגדרתו בסעיף 3.2.6
17. באירועים עד 1000 איש בהם מספר אנשי האבטחה עד 10 בעלי תפקיד ניתן להציב אחמ"ש בעל הסמכה מתאימה (רמ"ש).
18. באירועים עד 1000 איש בעל העסק יכול לשמש כמנהל אבטחה ובתנאי שהוכשר והוסמך כמנהל אבטחה כהגדרתו בסעיף 3.2.6.
19. באירועים מעל 1000 משתתפים - בעל העסק ימנה מנהל אבטחה כהגדרתו בסעיף 3.2.6.
20. המבקש יצרף תוכנית אבטחה שאושרה ע"י מנהל אבטחה שהוסמך ועבר הכשרה מתאימה, ע"פ הנחיות משטרת ישראל מדור הכשרות חט' אבטחה ורישוי והרענון בתוקף.
21. תוכנית האבטחה תפרט את אמצעי האבטחה הפיזיים ואלקטרוניים שיוצבו בעסק וכן את בעלי התפקידים בתחום האבטחה שיוצבו בעסק, מספרם ואופן הצבתם לפי תפישת האבטחה בהתאם לנוהל 90.028.118.
22. תכנית האבטחה תובא ע"י מנהל האבטחה לאישור קצין אבטחה ורישוי הטריטוריאלי.
23. תפקידי מנהל האבטחה
24. הגשת תכנית אבטחה מאושרת וחתומה אשר תפרט את אמצעי האבטחה הפיזיים ואלקטרוניים שיוצבו באירוע וכן את בעלי התפקידים בתחום האבטחה שיוצבו באירוע, מספרם ואופן הצבתם לפי תפישת האבטחה בהתאם לנוהל 90.028.118.
25. תכנית האבטחה תובא לאישור קצין אבטחה ורישוי הטריטוריאלי.
26. ארגון כל סידורי האבטחה על פי תוכנית אבטחה שאושרה ע"י קצין המשטרה.
27. מינוי מאבטחים ובודקים ביטחוניים מוסמכים בהתאם להכשרות בנוהל פרופיל המאבטח 90.028.103.
28. הדרכת כח האבטחה לעניין הכרת מבנה האתר ומיקומם של הפתחים, המעברים והיציאות בעת מצב חירום, סידורי עזרה ראשונה, אופי האירוע, סיכונים צפויים, אמצעי תקשורת וכיבוי אש וכן הדרכת כל אחד לעניין המשימה שהוטלה עליו, והנחיות לפעולה בעת חירום. תמצית חומר ההדרכה תימסר ע"י מנהל האבטחה בכתב לכלל הכוחות.
29. הדרכת כח האבטחה כאמור תרשם ברשומה בה יפורטו:
30. משך ההדרכה.
31. פרטי נותן ההדרכה.
32. פרטי מקבל ההדרכה.
33. תוכן הדרכה מיוחדת ופרטי מקבליה.
34. רישום זה כאמור ועותק כתוב של תמצית ההדרכה יימסרו לבעל העסק וכן לקצין המשטרה, לאחראי על כוחות כיבוי אש ולאחראי על כוחות רפואה.
35. הצבת כוח האבטחה לביצוע משימות על פי תכנית האבטחה שאושרה, לאחר שיימצא כי עמדו בתנאים וקיבלו את ההדרכה הנדרשת בהתאם לתפקיד בו יוצבו.
36. כל שינוי בהצבת כוח האבטחה שלא על פי תכנית האבטחה שאושרה, יהיה באישור קצין המשטרה.
37. ציוד כח האבטחה באמצעי תקשורת, קביעת נוהלי התקשרות ביניהם והנחייתם לגבי השימוש באמצעים אלה.
38. ניהול רישום של פרטי המאבטחים והבודקים הביטחוניים שימונו בחלוקה לפי המשימות שהוטלו בהתאם לתוכנית האבטחה שאושרה והצגת הרישומים לביקורת לפי דרישת קצין משטרה.
39. רשימת המאבטחים והבודקים הביטחוניים תועבר לקצין הרישוי ביחידה הטריטוריאלית בה מתנהל הארוע לא יאוחר מ-48 שעות לפני תחילת האירוע.
40. קיום הוראות קצין משטרה הניתנות בעניין סידורי אבטחה בהתאם לסמכותו על פי החוק לרבות הנחיית כוח האבטחה למילוי הוראות אלה; וזאת בלי לגרוע מאחריותו של בעל העסק למילוי אחר הוראות אלה.
41. בטרום האירוע, יאפיין ויבצע תרגיל לבדיקת מוכנות מערך האבטחה. התרגיל יתועד בכתובים.
42. מנהל האבטחה ילבש אפוד זוהר ובו יכתב "מנהל אבטחה".
43. תדרוך הכוחות, חלוקת אמצעים, והצבתם בהתאם למשימות.
44. פיקוח ובקרה לאורך כל האירוע.
    1. **דרך גישה לרכב ביטחון**
       1. באירועים מעל 3000 משתתפים, תהיינה לפחות שתי דרכי גישה חיצוניות לרכבי ביטחון, רוחב דרך גישה וחירום יהיה 4.2 מטר לפחות, והיא תגיע לתוך תחום העסק.
       2. בדרך הגישה לא יהיו עצים, עמודי חשמל וטלפון, כבלים עיליים, מבנים או מתקנים וכיו"ב. העלולים להפריע, לעכב או להכשיל את פעילותו התקינה של רכב הביטחון.
       3. שתי הכניסות תהיינה נפרדות אחת מהשניה. כניסת רכב חירום תופרד מיציאות קהל.
    2. סדרי תנועה וחנייה
       1. באירוע עד- 5,000 (בו זמנית) - אין צורך בחוו"ד הנדסית.
       2. באירוע מעל 5000 צופים בו זמנית - מנהל העסק יגיש תוכניות להסדרי תנועה וחנייה באירוע ע"י מהנדס תנועה לאישור מהנדס התנועה המשטרתי, עפ"י נוהל את"ן.
       3. התוכניות יכללו בין היתר את הדברים הבאים:
45. הסדרי תנועה בנגישות לאירוע לרכב פרטי וציבורי.
46. הסדרי תנועה לרכבי חירום והצלה.
47. הסדרי חניה לרכב פרטי, ציבורי.
48. הסדרי חניה ונגישות לאירוע למוגבלים.
    1. הוספת תנאים וגריעתם
       1. אין להוסיף תנאים בדרישות המשטרה ללא אישור חטיבת אבטחה ורישוי.
    2. הקלות
       1. **באירוע בפריט 7.7 א' ארעי בלבד** - בסמכות נותן האישור המשטרתי סממ"ר/ממ"ר לתת הקלות בתנאים הבאים, הכל לפי שיקול דעתו, בהתאם לנסיבות המיוחדות של מקום האירוע, אופי האירוע ו/או המצב הבטחוני.
49. סעיף 3.5 - מינוי בעלי תפקידים.
50. סעיפים 3.6 ו-3.7 - חוות דעת בעל מקצוע.
51. סעיפים 3.12 עד 3.15 - מצלמות טלוויזיה במעגל סגור.
52. יש לציין את הסעיפים שניתן בהם הקלות - "באישור המשטרה".
    1. **ייחוד פעולות העסק**
       1. לא ינוהל בעסק זה, עסק טעון רישוי אחר, אלא אם ניתן לכך רישיון כדין.
    2. **הצגת הרישיון**
       1. רישיון העסק והתנאים המצורפים אליו יוצגו במקום הנראה לעין ושלמבקרים יש גישה אליו.
    3. **זיהוי**
       1. בעל העסק וכל עובד בו, יזהה את עצמו בפני שוטר, יציג בפניו וימסור לו רשומות ומסמכים הנוגעים לרישיון העסק ולתנאיו, הכל לפי דרישתו.
    4. רשיון מרשות הרישוי
       1. אין במילוי התנאים מטעם המשטרה משום הבטחה מנהלית לקבלת רשיון או היתר זמני, שכן סמכות זו נתונה לרשות הרישוי בלבד.
53. נספח א' - אישור בעל מקצוע - אישור סופי.
54. נספח ב' - מינוי בעלי תפקידים לאירוע.
55. נספח ג' - קריטריונים והכשרה למנהלי אבטחה באירועי תרבות, בידור וספורט.

**אין באישור המשטרה משום אישור לתקינותם הפיזית של מבנים ומתקנים בעסק.**

**בעניין זה תפעל רשות הרישוי מול הרשויות המוסמכות לנושא.**

מוסר התנאים \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

דרגה שם חתימה

תאריך המסירה \_\_\_\_\_\_\_\_\_\_\_\_\_\_\_\_\_\_

פרטי מקבל התנאים וחתימתו:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם פרטי שם משפחה תעודת זהות חתימה

**נספח א'**

תאריך:\_\_\_\_\_\_\_\_\_\_\_\_\_\_

לכבוד:\_\_\_\_\_\_\_\_\_\_\_\_\_\_

הנדון : **נספח א' – אישור בעל מקצוע – אישור סופי**

1. **פרטי העסק**

שם העסק:\_\_\_\_\_\_\_\_\_\_\_\_\_\_\_ כתובת :\_\_\_\_\_\_\_\_\_\_\_\_\_\_\_\_\_\_\_

טלפון בעסק:\_\_\_\_\_\_\_\_\_\_\_\_\_\_.

פריט רישוי\_\_\_\_\_\_\_\_\_\_\_\_\_\_\_.

1. **פרטי בעל העסק/ מנהל העסק/מגיש הבקשה**

שם בעל העסק:\_\_\_\_\_\_\_\_\_\_\_\_\_\_\_\_ מספר ת. זהות:\_\_\_\_\_\_\_\_\_\_\_\_\_\_\_\_\_\_.

כתובת פרטית:\_\_\_\_\_\_\_\_\_\_\_\_\_\_\_\_\_\_\_\_\_\_ טלפון בבית:\_\_\_\_\_\_\_\_\_\_\_\_\_\_\_\_\_\_\_.

טלפון סלולארי:\_\_\_\_\_\_\_\_\_\_\_\_\_\_\_\_\_\_\_\_.

1. **אישור בטיחות**

|  |  |  |  |  |  |  |
| --- | --- | --- | --- | --- | --- | --- |
| מס' | נושא האישור | הגורם המאשר | הוצג אישור כן/לא/לא רלוונטי | תאריך מתן האישור | הוגבל תוקף כן/לא | בתוקף עד |
| 1 | בדיקת יציבות מבנים (קבועים/ארעיים)  טריבונות, ליירים, לאדים וכו' | מהנדס מבנים / קונסטרוקציה |  |  |  |  |
| 2 | אישור מטעם בעל העסק כי לא בוצעו שינויים מבניים מרישוי קודם או מתוכניות שאושרו על ידי הרשויות | בעל המתקן, מנהל המתקן או בא כוחו. |  |  |  |  |
| 3 | תפוסת קהל נטו: כמות קהל מאושרת במקום, כולל שילוט מתאים (באזורי התקהלות) | בעל מקצוע/בעל מקצוע מוסמך |  |  |  |  |

1. **תפוסת קהל מאושרת \_\_\_\_\_\_\_\_\_\_\_\_\_\_ איש.**
2. הריני לאשר כי ביקרתי בעסק הנדון ומצאתי כי **המקום אינו מהווה סיכון בטיחותי למשתמשים בו.**
3. **פרטי עורך המבדק (בעל מקצוע) וחתימתו**

שם ושם משפחה\_\_\_\_\_\_\_\_\_\_\_\_\_\_\_\_\_\_\_\_\_ מספר ת. זהות\_\_\_\_\_\_\_\_\_\_\_\_\_\_\_\_\_\_.

כתובת\_\_\_\_\_\_\_\_\_\_\_\_\_\_\_\_\_\_\_\_\_\_ טלפון\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

טלפון סלולארי\_\_\_\_\_\_\_\_\_\_\_\_\_\_\_\_\_\_\_\_\_.

מקצוע מהנדס בניה/אדריכל/הנדסאי בניין/ממונה בטיחות.

ס' רשום/רישוי בפנקס המהנדסים/אדריכלים/הנדסאים/ממונים:\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

תאריך הבדיקה שעת הבדיקה חתימה חותמת

1. **הצהרת וחתימת בעל העסק/מנהל העסק/מגיש הבקשה/ מחזיק העסק**
2. אני \_\_\_\_\_\_\_\_\_\_\_\_\_\_\_\_\_\_\_\_\_(בעל המתקן /מורשה מטעם המתקן) מצהיר ומתחייב בזאת כי:

* לא התווספו מבנים או מתקנים מאז קבלת האישור ליציבות מבנים (שורה 2 בטבלת האישורים(.
* כל האישורים שניתנו על-ידי הרשויות למיניהם (רשות מקומית, כב"ה, משרד הבריאות, משרד התמ"ת, וכו') הינם בתוקף ולא נשללו על-ידי גורם כלשהו.
* באחריות הח"מ לוודא, שתפוסת הקהל תהיה בהתאם **לקביעת** **בעל המקצוע** ולתנאי רישוי העסק.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

שם +משפחה ת.ז. חתימה חותמת

**הבהרות ודגשים:**

* + - חוק הבטיחות במקומות ציבוריים מטיל את האחריות לבטיחותם של המתקהלים במקומות עליהם הוא חל, על האחראי לבטיחות במקום (בעל רישיון העסק, מארגן האירוע או המחזיק בפועל במקום ) ומחייב אותו למלא אחר הדרישות הקבועות בתקנות הבטיחות ובכלל זה אף החובה לעמוד בדיני התכנון והבניה.
    - אין באישור המשטרה מתן אישור לתקינות הפיזית של מבנים ומתקנים בנושא זה על מגיש הבקשה ובעל הרישיון לפעול מול הגורמים המוסמכים בנושא ואחריותו לוודא את כלל האישורים בנושא בטיחות ע"י בעלי מקצוע מוסמכים.
    - לציין שאי עמידה בדרישות או הפרתם לאחר קבלת האישור המשטרתי ו/ או הרישיון מהווה עבירה פלילי.

הנידון : **נספח ב' - מינוי בעלי תפקידים לאירוע ארעי**

(נדרש באירועים 1000 משתתפים ומעלה)

להלן רשימת המנויים של בעלי התפקידים לאירוע \_\_\_\_\_\_\_\_\_\_\_\_\_

האירוע יתקיים בתאריך \_\_\_\_\_\_\_\_\_\_\_\_במקום \_\_\_\_\_\_\_\_\_\_\_\_\_\_\_\_

1. בעל העסק /מנהל העסק

הוא \_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_\_\_\_\_\_ פל'\_\_\_\_\_\_\_\_\_\_\_\_\_\_\_\_

( שם ומשפחה )

הריני מצהיר בחתימת ידי כי ברורות לי כל המשמעויות מהתפקיד המוטל עליי עפ"י כל דין.

חתימת בעל העסק \_\_\_\_\_\_\_\_\_\_\_\_\_

1. מנהל אבטחה

הוא \_\_\_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_\_\_\_\_\_\_\_ פל'\_\_\_\_\_\_\_\_\_\_\_\_\_\_\_\_

( שם ומשפחה )

הריני מצהיר בחתימת ידי כי ברורות לי כל המשמעויות מהתפקיד המוטל עליי עפ"י כל דין.

חתימת מנהל ביטחון\_\_\_\_\_\_\_\_\_\_\_\_\_\_\_

1. בעל המקצוע

הוא \_\_\_\_\_\_\_\_\_\_\_\_\_\_\_\_\_ת.ז. \_\_\_\_\_\_\_\_\_\_\_\_\_\_\_\_\_\_\_\_\_ פל'\_\_\_\_\_\_\_\_\_\_\_\_\_\_\_\_

( שם ומשפחה )

הריני מצהיר בחתימת ידי כי ברורות לי כל המשמעויות מהתפקיד המוטל עליי עפ"י כל דין.

חתימת בעל המקצוע \_\_\_\_\_\_\_\_\_\_\_\_\_\_\_\_.

**נספח ג'**

|  |
| --- |
| **נתונים כלליים של העסק ( יירשם ע"י בעל/מנהל העסק)** |
|
|
|
|
|  |

**‏‏‏שם העסק: \_\_\_\_\_\_\_\_\_\_ מספר עובדים\_\_\_\_\_\_\_\_ ח.פ/ע.מ\_\_\_\_\_\_\_\_\_**

**טלפון בעסק: \_\_\_\_\_\_\_\_\_\_\_\_ מספר פקס'\_\_\_\_\_\_\_\_\_\_\_**

|  |  |  |  |  |
| --- | --- | --- | --- | --- |
| **נתונים כלליים של העסק** | | | | |
| **כללי** | **שם** | **משפחה** | **טלפון** | **פלאפון** |
| **בעל העסק** |  |  |  |  |
| **מנהל העסק** |  |  |  |  |
| **מהות/ייעוד העסק** |  | | | |
|  | | | |
| **תיאור כללי של העסק** |  | | | |
|  | | | |
|  | | | |
| **גודל העסק** |  | | | |
| **קיבולת קהל מקסימלית** |  | | | |
| **מספר טלפונים בעלי תפקידים בעסק** | | | | |
| **בעל העסק** |  |  |  |  |
| **מנהל העסק** |  |  |  |  |
| **אחראי משמרת** |  |  |  |  |
| **קב"ט/אחראי ביטחון/נאמן ביטחון/ חברת אבטחה** |  |  |  |  |
| **אמצעי מיגון ואבטחה בעסק** | | | | |
| **סוג המיגון** | **קיים** | **לא קיים** | **חלקי** | **הערות** |
| **אבטחה פיזית וחמושה (מאבטחים/בודקים)** |  |  |  |  |
| **גדר היקפית** |  |  |  |  |
| **מוקד בקרה** |  |  |  |  |
| **מערכת אזעקה וחיבור למוקד** |  |  |  |  |
| **מצלמות / מערכת טמ"ס/כספת** |  |  |  |  |

**נספח ד'**

**קריטריונים והכשרה להסמכת מנהלי אבטחה לאירועי תרבות ובידור ואירועי ספורט**

1. אירועי תרבות, בידור וספורט מנוהלים על ידי מנהלי אירוע ומנהלי אבטחה.
2. תפקיד מנהל האבטחה באירועים אלו הינו כתיבת תכנית אבטחה, הצגתו בפני מ"י וניהול כלל ההיבטים בניהול האבטחה של האירועים בתחום הספורט ואירועים המוניים תרבות ובידור.
3. בכוונת חטיבת האבטחה ורישוי להכשיר מנהלי אבטחה לאירועי תרבות, בידור וספורט מתוך אוכלוסיית מנהלי האבטחה הקיימת ובנוסף הכשרת מנהלי אבטחה חדשים.
4. הכשרת מנהלי האבטחה תתבצע במסגרת קורס בן 40 שעות – 5 ימים בו ישתתפו מנהלי אבטחה המעוניינים בכך. הקורסים יתקיימו במכללות מונחות משטרה אשר אושרו וקיבלו תו תקן על ידי חטיבת האבטחה והרישוי/מדור הכשרות.
5. מסמך זה בא להסדיר את הקריטריונים והכשרת מנהלי אבטחה לאירועי תרבות, בידור ולאירועי ספורט, לצורך הסדרת הנושא נקבעו 2 רמות:
   * + - 1. רמה 1 - 0-7000 משתתפים.
         2. רמה 2 – מעל 7000 משתתפים.
6. וועדות כשירות למנהלי אבטחה באירועי תרבות ובידור:

בוגרי קורס מנהלי אבטחה שהוכשרו בעבר במכללות בעלות תו תקן של מ"י ושמרו על כשירות/ריענון בתוקף ועברו בהצלחה את ההשתלמות הנ"ל והונפקה להם ע"י המשטרה תעודת סמכויות בתוקף, רשאים לשמש בתפקיד מנהל אבטחה באירועי תרבות ובידור עד 7000 משתתפים בכל הארץ, ללא וועדת כשירות של המשטרה.

כל מי שסיים בהצלחה את ההשתלמות הנ"ל תונפק לו תעודת סמכויות בדומה להליך למינוי מנהל אבטחה ברישוי עסקים.

ככלל כל מי שבוגר קורס מנהלי אבטחה וההשתלמות הנ"ל, גם אם עבר וועדה במשטרה בעבר ומעוניין לשמש בתפקיד מנהל אבטחה באירועי תרבות ובידור מעל 7000 משתתפים יידרש לעבור וועדת כשירות מקצועית בחטיבת האבטחה והרישוי למעט חריגים עפ"י החלטת רמ"ד רישוי.

1. הקריטריונים אשר ייבחנו ע"י הוועדה:
2. מספר האירועים אשר בהם שימש כמנהל אבטחה המועמד בעבר – לפחות 3 אירועים המוניים.
3. הצגת תכניות אבטחה לאירועים המוניים תרבות ובידור בהם שימש בפועל כמנהל אבטחה.
4. חוות דעת מקצועית של יחידות המשטרה שבתחומן שימש מנהל אבטחה בפועל.
5. ותק של שנה של מנהל אבטחה בפועל באירועי תרבות ובידור.
6. הרכב הוועדה:
7. רמ"ד רישוי – ר' הוועדה.
8. נציגי מדור רישוי.
9. ערר – בהתאם לנוהל מינוי מנהלי אבטחה ברישוי עסקים
10. בוגר השתלמות אשר סיים את ההשתלמות בהצלחה יקבל מהמכללה תעודת A4.
11. תעודת סמכויות:
12. בוגרי קורס מנהלי אבטחה שהוכשרו בעבר במכללות בעלות תו התקן של מ"י, תונפק להם תעודת מנהל ביטחון בספורט ו/או תעודת מנהל אבטחה באירועי תרבות ובידור עד 7000 משתתפים.
13. בוגרי קורס מנהלי אבטחה שהוכשרו בעבר במכללות בעלות תו התקן של מ"י, תונפק להם תעודת מנהל ביטחון בספורט ו/או תעודת מנהל אבטחה באירועי תרבות ובידור מעל 7000 משתתפים. בהתאם להחלטת וועדת הכשירות של המשטרה.
14. תעודות הסמכויות יונפקו בהתאם לרמות.
15. בחלקה האחורי של התעודה יכתבו סמכויות מנהל האבטחה בהתאם לחוק סמכויות לשם שמירה על ביטחון הציבור, תשס"ה 2005.
16. תוקף תעודה- שנה אחת מיום הינתנה ובלבד שמקבל התעודה משמש בתפקידו.
17. מנהל אבטחה לא יעשה שימוש בסמכויות הנתונות לו לפי חוק זה, אלא בעת מילוי תפקידו שהוא עונד באופן גלוי לעין תג המזהה אותו ואת תפקידו, ויש בידו תעודה חתומה על ידי רח"ט אבטחה ורישוי המעידה על תפקידו וסמכויותיו, אותה יראה לפי דרישה**.**

**פרק 4 - הרשות הארצית לכבאות והצלה**

**מקום לעריכת מופעים וירידים במבנה קבע, בלא מזון ל-50 איש לכל היותר, ועונה על תנאי "אישור על יסוד תצהיר", בהתאם לצו רישוי עסקים (עסקים טעוני רישוי), התשע"ג-2013**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012 והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים, התשכ"ח-1968 (להלן - החוק) והתקנות על פיו.
   2. **הגדרות**
      1. "**סידורי בטיחות אש והצלה**" - לרבות אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
3. מניעת דליקות והתפשטותן.
4. כיבוי דליקות, צמצום נזקיהן והקלת פעולות לכיבוי דליקות.
5. מילוט וחילוץ לכודים והקלת פעולות למילוטם ולחילוצם.
6. הצלת חיי אדם ורכוש.
7. דרכי התקשרות.
8. כל צורך הנדרש לביצוע פעולות כיבוי והצלה.
   * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
     2. "**תקן ישראלי" (ת"י)** - תקן ישראלי רשמי, או תקן ישראלי כמשמעותו בחוק התקנים.
     3. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה |
| תקינות מערכת החשמל ותאורת החירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |

* 1. **כללי**
     1. מפרט זה מתייחס לדרישות סידורי בטיחות האש הבסיסיות והחיוניות לצמצום הסכנה לחיים ולרכוש באירוע כבאות והצלה. ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ורמת הסיכון הנובעת מאופי הפעילות בו, ממספר השוהים בו, ממיקומו ומשטחו, לפי כל דין ולכל הפחות לפי מפרט זה.
     2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
     3. מבלי לגרוע מכלליות האמור בסעיפים 4.3.1 ו-4.3.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
     4. אם לא מתקיימים בעסק דיני התכנון והבנייה, חובה ליידע על כך את רשות הכבאות וההצלה ועשויות לחול לגביו דרישות נוספות בהתאם לקביעתו של נותן האישור, עד להסדרת עמידתו בהוראות דיני התכנון והבנייה.
     5. הפניות במפרט לתקן ישראלי (ת"י) מחייבות התאמה מלאה בין מבנה העסק, תכולתו וסידורי בטיחות האש וההצלה בו, לבין הדרישות הקבועות בתקן. בעל העסק, או מי מטעמו שמונה לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
     6. הדרישות המופיעות במפרט יקוימו לכל אורך תקופת פעילותו של העסק ובעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
     7. תחזוקת סידורי בטיחות אש והצלה:

1. סידורי בטיחות אש והצלה יימצאו במצב תקין בכל עת. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
2. תחזוקת אמצעי כיבוי אש והצלה תתבצע לפי הוראות התקן הישראלי (ת"י) התקף והוראות היצרן ואם ניתנו הוראות נוספות על ידי נותן האישור - בהתאם להוראות אלה.
   * 1. תיקון הוראות הנציב שמפרט זה מפנה אליהן יחול על העסק בהתאם להוראות סעיף 7ג4 לחוק רישוי עסקים.
   1. **שילוט**
      1. בעסק יותקנו שלטים שעליהם ייכתב "יציאה" מעל פתחי העסק ובמקומות שבהם כיוון היציאה מהעסק אינו נראה באופן ברור.
      2. הכיתוב על השלטים יהיה בגוון לבן על רקע ירוק, גובה האותיות 15 ס"מ לפחות, עוביין 15 מ"מ לפחות והמרווח בין האותיות ס"מ 1 לפחות.
      3. לשלטים תותקן תאורה מרשת החשמל של הבניין וממקור חשמל עצמאי, המבוסס על סוללות נטענות המאפשרות זמן תאורה של 60 דקות. גוף התאורה יתאים לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום ויופעל בעת הפסקת חשמל, או נפילה במתח של רשת החשמל.
   2. **ציוד כיבוי**
      1. בקרבת לוח החשמליותקנו מטפי כיבוי מסוג אבקה יבשה בגודל של 6 ק"ג.
      2. ציוד הכיבוי יהיה נגיש וזמין ויוחזק בכל עת במצב תקין.
   3. **מערכת החשמל** 
      1. מערכת החשמל המותקנת במקום תתוכנן ותבוצע בהתאמה לחוק החשמל, התשי"ד-1954 (להלן - חוק החשמל) ותקנותיו.
      2. על לוח החשמל יותקן שלט פולט אור שבו ייכתב "חשמל, לא לכבות במים".
      3. מערכת החשמל תיבדק אחת לחמש שנים.
   4. **אישורים** 
      1. בעל העסק ישמור בשטח העסק בכל עת את המסמכים המפורטים להלן ויציגם או ימסרם לאדם המוסמך לבדוק האם העסק עומד בדרישות לעיל:
3. אישור מגורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה ונמצאו תקינים.
4. אישור מגורם מוסמך כי מערכת החשמל המותקנת במקום נבדקה ונמצאה תקינה בהתאמה לחוק החשמל ותקנותיו, כולל תאורות החירום המותקנות במקום. על האישור לכלול התייחסות למיקומו של מפסק החשמל הראשי לשעת חירום (אם קיים), לתקינותו וכן טבלה המפרטת את מיקומם של לוחות החשמל, מספרם ואת גודל החיבור באמפר של כל לוח.
   1. **נספחים**
      1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלה ולהורידם ממנו.

**פרק 5 - הרשות הארצית לכבאות והצלה**

**מקום לעריכת מופעים וירידים במבנה קבע, בלא מזון**

**מועד תחילתן של ההוראות המפורטות בפרק זה הוא במועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם, ואולם לגבי הוראות שלא נדרשו בעבר, בכתב, מן העסק, לפי כל דין:**

1. **תחילתן תהיה בתוך 90 ימים ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
2. **אם נכללה בהן דרישה להתקנת מערכות כיבוי או גילוי אוטומטיות - תחילתה של אותה דרישה תהיה שנה ממועד פקיעת תוקף הרישיון או ההיתר הזמני או ביום 1.1.2024 (כ' טבת, תשפ"ד), לפי המוקדם מביניהם.**
   1. **הוראות חוק הנוגעות לעניין**
      1. חוק הרשות הארצית לכבאות והצלה, התשע"ב-2012 והתקנות על פיו.
      2. דיני התכנון והבנייה, לרבות חלק ג' לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970 - בטיחות אש בבניינים.
      3. חוק רישוי עסקים, התשכ"ח-1968 (להלן - החוק) והתקנות על פיו.
   2. **הגדרות**
      1. **"ברז כיבוי אש"** - ברז לכיבוי אש המתאים לתקן ישראלי ת"י 448 - הידרנט לכיבוי אש על חלקיו, לפי פירוט הקטרים הבאים:
3. "2 על זקף בקוטר "2.
4. "2\*2 על זקף בקוטר "3.
5. "3 על זקף בקוטר "3.
6. "3 על זקף בקוטר "4.
7. "3\*2 על זקף בקוטר "4.
8. "4 על זקף בקוטר "6.
9. "3\*2 על זקף בקוטר "6.
   * 1. **"ברז כיבוי אש בתחום הנכס"** - ברז כיבוי אש הממוקם בתחום הנכס מחוץ למבנה, אחרי מד המים של הנכס ומחובר לרשת המים העירונית או למאגר מים ומשאבות.
     2. **"ברז כיבוי אש עירוני"** - ברז כיבוי אש הממוקם מחוץ לתחום הנכס, לפני מד המים של הנכס ומחובר לרשת המים העירונית.
     3. **"ברז כיבוי אש פנימי" -** ברז כיבוי אש הממוקם בתוך תחום הנכס, בתוך מבנה ומחובר לרשת המים העירונית או למאגר מים ומשאבות.
     4. "**גורם מוסמך**" - אחד מאלה:

|  |  |
| --- | --- |
| **נושא** | **גורם מוסמך** |
| אפיון רשת מים | מי שיש לו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 -מערכות לכיבוי אש במים - בקרה, בדיקה ותחזוקה |
| תקינות אמצעי כיבוי במים | מי שהודרך והוסמך על ידי יצרן או ספק גלגילונים לגלגילונים שהותקנו לאחר 1.6.2013 עפ"י תקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה. |
| תקינות מטפים מיטלטלים | תחזוקאי או מבקר מטפים מורשה בהתאם לתקן ישראלי ת"י 129, חלק 1 - מטפים מיטלטלים - תחזוקה. |
| תקינות מערכת החשמל ותאורת חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| התאמה ותקינות של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ) | בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו |
| תחזוקת מערכת גילוי אש בהתאם לתקן ישראלי ת"י 1220, חלק 11 - מערכות גילוי אש - תחזוקה | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| סידורי בטיחות אש והצלה בארון החשמל בהתאם לתקן ישראלי ת"י 5210 - מערכות לכיבוי-אש בארוסול או תקן ישראלי ת"י 1597 - מערכות כיבוי אש אוטומטיות בגז כיבוי | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה |
| תקינות מערכת למסירת הודעת (כריזת חירום) | מי שיש לו תו תקן ממכון התקנים לתחזוקת מערכות גילוי אש ועשן לפי תקן ישראלי ת"י 1220, חלק 11 - מערכות גילוי אש - תחזוקה או בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת אוטומטית לכיבוי אש (ספרינקלרים), בהתאם לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה | מי שיש לו תו תקן ממכון התקנים לתחזוקת מערכת כיבוי אוטומטית במים לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה |
| תקינות גנרטור חירום | בעל רישיון בתוקף לעבודות חשמל לפי חוק החשמל, התשי"ד-1954 ותקנותיו, אשר רשאי לתת אישור כאמור, בהתאם לסוג רישיונו |
| תקינות מערכת בישול מסחרית (מנדפים), לרבות ניתוק ממקור אנרגיה בהתאם לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים | מתקין מערכת כיבוי לפי תקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים |
| התאמה מערכות בטיחות אש וההצלה להוראת נציב 536 - משטר הפעלות מערכות בטיחות אש - אינטגרציה | מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3 - מערכות גילוי אש: הוראות התקנה ודרישות כלליות.  גורם מוסמך לפי הוראת נציב 536 - משטר הפעלות מערכות בטיחות אש - אינטגרציה |
| תקינות של מערכת שחרור עשן | מהנדס ובלבד שאינו מתכנן המתקן או המערכת |
| תקינות של מערכת מיזוג אוויר מרכזית, הכוללת תעלות ומדפים בהתאם לתקן ישראלי ת"י 1001 - בטיחות אש בבניינים | מהנדס או מורשה מערכות קירור ומיזוג אוויר, הרשאי לתת אישור כאמור, בהתאם לסוג רישיונו |
| הדרכה בתחום בטיחות אש | הדרכת עובדים תבוצע על-ידי מי שמתקיים בו אחד מאלה:   1. עבר השתלמות "ממונים לבטיחות אש" והשתלמות "מדריך בטיחות" במוסד שהוכר על ידי משרד הכלכלה והתעשייה, או על ידי רשות הכבאות וההצלה 2. סיים קורס מדריכים מטעם בית הספר הארצי לכבאות והצלה והיה עובד של איגוד ערים או של מחלקה לשירותי כבאות ברשות מקומית או ברשות הארצית לכבאות והצלה לפחות 8 שנים ברציפות 3. עובד רשות כבאות שהוא בוגר קורס מדריכים מטעם בית הספר הארצי לכבאות והצלה או בוגר המכללה הלאומית לכבאות והצלה או אושר על ידי מפקד המחוז לביצוע הדרכות לגורמי חוץ ומונה לכך בהתאם להוראת השעה שפורסמה על ידי אגף ההדרכה ברשות הכבאות וההצלה 4. מהנדס רשום בפנקס המהנדסים והאדריכלים במדור בטיחות אש ומניעתה 5. מי שאושר על ידי נציב הכבאות וההצלה לאחר שהציג מסמכים המעידים על הכשרתו וניסיונו |

* + 1. "**גישה למוצא בטוח**" **(Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בבניין וסופו בכניסה למוצא בטוח או מחוץ לבניין או בדלת יציאה חיצונית.
    2. "**גלאי עשן עצמאי**" - גלאי בעל התראה קולית, המכיל סוללת גיבוי ומחובר לרשת החשמל ללא רכזת, העומד באחד מהתנאים האלה:

1. מאושר לפי תקן ישראלי ת"י 1220, חלק 5 - מערכות גילוי אש - גלאי עשן עצמאיים.
2. מאושר על ידי מעבדת ANSI/UL 217 בארה"ב.
3. מאושר לפי תקן אירופי.
   * 1. **"דלת אש**" - כמשמעותה בתקן ישראלי ת"י 1212, דלתות אש - עמידות-אש.
     2. "**דרך מוצא**" **(Means of Egress)** - נתיב יציאה מבניין, הפנוי ממכשולים וכולל אחד או יותר ממרכיבים אלה:
4. גישה למוצא בטוח.
5. יציאה.
6. מוצא בטוח.
   * 1. "**הנדסאי**" - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג הבדיקות שלגביהם נדרש האישור.
     2. "**חומר לא דליק**" - כמשמעותו בתקן ישראלי ת"י 755 - תגובות בשריפה של חומרי בנייה - שיטות בדיקה וסיווג.
     3. "**חומר ציפוי וגימור**" - חומר המשמש לציפוי, כיסוי או חיפוי, לרבות: טפטים, ציפוי עץ, שטיחים, פרקט, תקרות עץ, בד, או PVC.
     4. "**חומר מסוכן (חומ"ס)**" - כהגדרתו בחוק החמרים המסוכנים, התשנ"ג-1993.
     5. "**חוק הרשות הארצית לכבאות והצלה**" - חוק הרשות הארצית לכבאות והצלה, התשע"ב-2012.
     6. **"חוק התקנים**" - חוק התקנים, התשי"ג-1953.
     7. **"חיבור כבאים להסנקת מים", "חיבור כבאים"** (Fire Department Connection) - חיבור צינור מים בקוטר "3 או "4, הכולל שסתום אל-חוזר, חיבור מהיר מדגם "שטורץ", מכסה ושרשרת.
     8. "**ידית (מנגנון) בהלה**" - דלת בעלת מנגנון בהלה, המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבנייה.
     9. "י**ציאה**" **(Exit Discharge)** - חלק מדרך מוצא שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
     10. "**מהנדס**" - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג הבדיקות שלגביהם נדרש האישור.
     11. "**מוצא בטוח**" **(Exit)** - חלק מדרך מוצא, המופרד משאר חלקי הבניין על ידי אלמנטים עמידי אש ודלתות אש ומוביל אל היציאה או אל מחוץ לבניין.
     12. **"מעבדה מאושרת"** -מעבדה שאושרה על ידי הממונה על התקינה במשרד הכלכלה והתעשייה.
     13. **"מעבדה מוכרת"** - מעבדה מאושרת ומוסמכת, שהוכרה על ידי רשות הכבאות וההצלה ושמה פורסם באתר האינטרנט של הרשות.
     14. **"מעבדה מוסמכת"** - מעבדה שקיבלה אישור הסמכה מהרשות הלאומית להסמכת מעבדות, לפי חוק הרשות הלאומית להסמכת מעבדות, התשנ"ז-1997 ורשות הכבאות וההצלה.
     15. **"מערכת גילוי אש"** - מערכת ידנית או אוטומטית לגילוי אש או עשן.
     16. **"מערכת התרעת אש"** - מערכת המתריעה לדיירי הבניין על שינויי חום, עשן או שינוי אחר במערכות המכניות, באמצעות מערכת כריזה, צופרים ואמצעי הודעה אחרים ומפעילה מערכות הכלולות במשטר ההפעלה של הבניין.
     17. "**נותן האישור**" - לעניין פרק זה, עובד רשות הכבאות וההצלה, שהוסמך לכך על-ידי השר לביטחון פנים.
     18. "**סידורי בטיחות אש והצלה"** - לרבות אמצעים המותקנים בנכסים, דרך קבע או באופן ארעי ומיועדים, בין השאר, לכל אחד מאלה:
7. מניעת דליקות והתפשטותן.
8. כיבוי דליקות, צמצום נזקיהן והקלת פעולות לכיבוי דליקות.
9. מילוט וחילוץ לכודים והקלת פעולות למילוטם ולחילוצם.
10. הצלת חיי אדם ורכוש.
11. דרכי התקשרות.
12. כל צורך הנדרש לביצוע פעולות כיבוי והצלה.
    * 1. "**ציוד כיבוי**" - ציוד, מתקנים וחומרים המשמשים לכיבוי דליקות ומניעתן.
      2. "**רשות הכבאות וההצלה**" - הרשות הארצית לכבאות והצלה, שהוקמה בתוקף חוק הרשות הארצית לכבאות והצלה, התשע"ב-2012.
      3. "**תעודת בדיקה**" - תעודת בדיקה בדבר התאמה לתקן, שניתנה לפי סעיף 12 לחוק התקנים.
      4. **"תפוסה"** - מספר בני האדם שעל פיו מחושבים המספר והרוחב של דרכי המוצא. התפוסה תחושב לפי תקנות התכנון והבנייה.
      5. "**תקן ישראלי" (ת"י)** - תקן ישראלי רשמי, או תקן ישראלי כמשמעותו בחוק התקנים.
      6. "**תקנות התכנון והבנייה**" - תקנות התכנון והבנייה (בקשה להיתר, תנאיו ואגרות), התש"ל-1970.
      7. **"שינוי מהותי"** - שינוי במבנה של כל אחד מאלה:
13. מרחק הליכה.
14. מספר דרכי מוצא.
15. שינוי ייעוד.
    * 1. **תקן NFPA** - תקן של האגודה הלאומית האמריקאית להגנה בפני אש.
    1. **מסמכים נוספים**
       1. לבקשת רישיון עסק או להיתר זמני (להלן - בקשה) יצורפו המסמכים המנויים להלן:
16. אפיון רשת המים המזינה את העסק, שייערך בהתאם להוראת נציב 529 - זמינות רשת מים ופריסת ברזי כיבוי, לאחר שנחתם על ידי אחד מאלה:
17. מהנדס.
18. אדריכל.
19. הנדסאי.
20. גורם מוסמך.

דרישה לאפיון רשת המים תחול רק במקומות שבהם קיימת או נדרשת מערכת מתזים. הדרישה לאפיון רשת המים כאמור לא תחול על עסק שקיים בו מאגר מים בעל היתר בנייה כדין ואושר על ידי מעבדה מוכרת.

1. בכפוף לדרישה של רשות הכבאות וההצלה, על בעל העסק להגיש אחד או יותר מהמסמכים הבאים:
2. תוכנית של העסק בקנה מידה 1:100 ובה מפורטים כלל סידורי בטיחות האש וההצלה הנדרשים או הקיימים בעסק מסוג זה.
3. העתק מהיתר הבנייה.
4. אישור של מהנדס הוועדה המקומית לתכנון ובנייה לפי סעיף 8א1 לחוק רישוי עסקים, לגבי עסק שאינו מקיים את דיני התכנון והבנייה.
   * 1. הדרישות הקבועות בסעיף 5.3.1, לא תחולנה על עסק שאינו מכיל חומרים מסוכנים (חומ"ס), שטחו הכולל הוא עד 100 מ"ר והוא מיועד להכיל עד 50 איש.
   1. **רישום ודיווח**
      1. בעל העסק יודיע לרשות הכבאות וההצלה על כוונה לניתוק יזום של מערכות כיבוי אש לכל הפחות 48 שעות לפני מועד הניתוק. לעניין סעיף זה, "מערכת כיבוי אש" - אחת מהמערכות הבאות, אם מתקיימת לגביה חובת התקנה על-פי דין: גלאים, מתזים, גנרטור, מערכת על-לחץ ושחרור עשן.
      2. בעל העסק יודיע לנותן האישור על כוונה לבצע עבודות בנייה בעסק, לרבות כל שינוי פנימי, גם אם אינו טעון היתר, הפוגעות או עלולות לפגוע בסידורי בטיחות האש וההצלה בעסק, לכל הפחות שבעה ימים לפני היום שבו אמורות העבודות להתחיל. יתכן, כי עסק שבו יתבצעו עבודות כמפורט בסעיף זה, יידרש לעמוד בדרישות נוספות בהתאם לקביעתו של נותן האישור.
   2. **כללי**
      1. מפרט זה מתייחס לדרישות סידורי בטיחות האש וההצלה הבסיסיות והחיוניות לצמצום הסכנה לחיים ולרכוש באירוע כבאות והצלה, אך ביצועו אינו מבטיח מניעת דליקות ונזקיהן. בעל העסק יפעיל את העסק בכל עת תוך נקיטה והתקנה של סידורי בטיחות אש והצלה ההולמים את היקף הפעילות בעסק ואת רמת הסיכון הנובעת מאופי הפעילות בעסק, ממספר השוהים בו, ממיקומו ומשטחו לפי כל דין ולכל הפחות לפי מפרט זה.
      2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
      3. מבלי לגרוע מכלליות האמור בסעיף 5.5.1 ו-5.5.2, אין בהוראות מפרט זה כדי לגרוע מהדרישות הקבועות בדיני התכנון והבנייה לצורך קבלת היתר בנייה, או ההוראות לעניין המשך אכלוס הנכס. בכל מקום במפרט שיש בו התייחסות לדרישות הנוגעות לבטיחות אש בעסק, הן יבואו בנוסף לדרישותיהן של תקנות אלה.
      4. אם לא התקיימו בעסק דיני התכנון והבנייה, חובה ליידע על כך את רשות הכבאות וההצלה ועשויות לחול לגביו דרישות נוספות, בהתאם לקביעתו של נותן האישור, עד להסדרת עמידה בהוראות דיני התכנון והבנייה.
      5. הפניות במפרט לתקן ישראלי (ת"י), מחייבות התאמה מלאה בין מבנה העסק, תכולתו וסידורי בטיחות האש וההצלה הקיימים בו, לבין הדרישות הקבועות בתקן. בעל העסק, או מי שמונה מטעמו לעסוק בתחום זה, מחויב להכיר את דרישות התקן ולוודא התאמה מלאה של העסק כנדרש.
      6. הדרישות המופיעות במפרט יקוימו לכל אורך תקופת פעילותו של העסק. בעל העסק אחראי לכך שלא יתבצעו בו שינויים העומדים בסתירה להוראות המפרט ולתנאי הרישיון.
      7. תחזוקת סידורי בטיחות אש והצלה:
5. סידורי בטיחות האש וההצלה יימצאו במצב תקין בכל עת. בעל רישיון העסק יוודא ביצוע של הבדיקות, הטיפולים וכל פעולה אחרת הנדרשת לשם כך (להלן - תחזוקת אמצעי כיבוי אש והצלה).
6. תחזוקת אמצעי כיבוי האש וההצלה תתבצע לפי הוראות התקן הישראלי (ת"י) התקף והוראות היצרן. אם ניתנו הוראות נוספות על ידי נותן האישור - גם בהתאם להוראות אלה.
   * 1. תיקון הוראות הנציב שמפרט זה מפנה אליהן יחול על העסק בהתאם להוראות סעיף 7ג4 לחוק רישוי עסקים.
   1. **מיקום ודרכי גישה**
      1. דרכי הגישה לעסק תהיינה פנויות מכל מכשול, בכל עת.
      2. העסק ימוקם במרחק העולה על 30 מטרים ממקום המשמש לאחסנה או לייצור של חומרים מסוכנים, למעט אלה הנדרשים לתפעול הבניין או העסק.
   2. **הפרדות ועמידות אש**

דרישות אלה יתקיימו אם נדרשו בתנאים להיתר בנייה, או בעקבות שינוי מהותי המחייב שינוי בתנאי ההיתר.

* + 1. בעסק תהיה הפרדת אש ועשן בין שטח המשמש לאחסנה לבין חלקי העסק האחרים וכן בין העסק לחלקי הבניין האחרים. ההפרדה האמורה תבוצע באמצעות:

1. קירות בעלי עמידות אש למשך שעתיים לפחות. הקיר יהיה בנוי מלבנים, בלוקים, בטון או כל חומר אחר שהוא שווה-ערך מבחינת קשיחות, בלייה וזמן עמידות אש.
2. פתחי הכניסה והיציאה בקירות בעלי עמידות אש ייסגרו על-ידי דלת או חלון בעלי עמידות אש שמשכה 30 דקות לפחות וכן כשל תחילי ויציבות שמשכם 90 דקות לפחות ועומדים בתקן ישראלי ת"י 1212 - דלתות-אש - עמידות-אש.
   * 1. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק, יעמדו בתקן ישראלי ת"י 921 - תגובות בשרפה של חומרי בנייה. בדיקת אי-דליקותם וסיווגם של החומרים תיערך בהתאם לתקן ישראלי ת"י 755, תגובות בשריפה של חומרי בנייה - שיטות בדיקה וסיווג. לעניין סעיף זה - שימוש בחומרי ציפוי וגימור כולל הן שימוש פנימי והן שימוש חיצוני.
   1. **ידית (מנגנון) בהלה**
      1. בדלת המשמשת ליציאה מעסק או מקומה בעסק המיועדים להכיל למעלה מ-100 איש, תותקן ידית (מנגנון) בהלה.
   2. **דרכי מוצא**
      1. פתחי יציאה
3. בעסק יהיה פתח יציאה אחד לפחות. פתחים נוספים יידרשו אם המרחק אל פתח היציאה מכל נקודה בתוך המבנה לאורך מסלול ההליכה ועד היציאה עולה על 30 מ'.
4. בעסק המיועד להכיל למעלה מ-50 איש, יהיה כיוון הפתיחה של הדלתות בפתחי היציאה כלפי כיוון המילוט.
5. בעסק המיועד להכיל עד 100 איש, רוחבו של פתח היציאה לא יפחת מ-0.90 מ' נטו. דרישה זו תתקיים אם נדרשה בתנאים להיתר בנייה, או בעקבות שינוי מהותי המחייב שינוי בתנאי ההיתר.
6. בעסק המיועד להכיל מעל 100 איש, רוחבו של פתח היציאה לא יפחת מ-1.10 מ' נטו. דרישה זו תתקיים אם נדרשה בתנאים להיתר בנייה, או בעקבות שינוי מהותי המחייב שינוי בתנאי ההיתר.
   * 1. דרכי המוצא, לרבות פתחי היציאה, יהיו פנויים מכל מכשול בכל עת.
     2. אם הותקן מנעול על דלת בדרך המוצא, יהיה ניתן לפתוח את הדלת מכיוון המילוט ללא מפתח נשלף.
   1. **שילוט**
      1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
      2. בעסק יותקנו שלטים פולטי אור כמפורט מטה:
7. "חשמל, לא לכבות במים" - על לוחות חשמל.
8. "מפסק זרם ראשי" - בסמוך למפסק, במקום בולט ונגיש.
9. "עמדת כיבוי אש".
10. "ברז שריפה" - בסמוך לברז.
11. "ברז הסנקה לעמדות" - בסמוך לברז.
12. "ברז הסנקה למתזים" - בסמוך לברז.
13. "אין להשתמש במעלית בזמן שריפה" - בסמוך למעלית.
14. "חדר שירות" (בהתאם לשימוש בחדר הסקה, דוודים, מיזוג אוויר, אשפה וכו').

בשלטים פולטי אור בסעיף זה יהיה הכיתוב על השלט בגוון אדום על רקע צהוב. האותיות יהיו בגובה 3 ס"מ לפחות ועוביין יהיה 7 מ"מ לפחות. השלט ימוקם בסמוך למתקן, בגובה של 1.5 מ' לפחות מגובה הרצפה.

* 1. **תאורת חירום** 
     1. בעסק תותקן תאורת חירום, שתתחיל לפעול ותאיר את דרכי המוצא במקרה של כשל באספקת החשמל או נפילה במתח החשמל.
     2. תאורת החירום תותקן מעל פתחי העסק ובמעברים המשרתים יותר מ-6 אנשים, או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
     3. תאורת החירום תתבסס על גופי תאורה עצמאיים הניזונים מסוללות נטענות, או ממערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת החירום יוזנו משני מעגלי הזנה נפרדים, המוזנים ממערכות נפרדות.
     4. גופי תאורת החירום יתאימו לתקן ישראלי ת"י 20, חלק 2.22 - מנורות: דרישות מיוחדות - מנורות לתאורת חירום.
  2. **אספקת מים (כולל ברזי כיבוי)**
     1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כל ציוד הכיבוי שיש להתקינו בעסק.
     2. בעסק ששטחו הכולל מעל 800 מ"ר, יותקנו ברזי כיבוי אש בתחום הנכס בקוטר של "3 על זקף בקוטר של "4, בהתאם לתקן ישראלי ת"י 448 - הידרנט לכיבוי אש, חלק 1 וחלק 3. ברז כיבוי אש בתחום הנכס יהיה ליד המבנה. לעניין זה, ברז כיבוי אש עירוני במרחק של עד 120 מ' מהמבנה ייחשב כברז מן המניין.
     3. בעסק בעל 3 קומות ומעלה, יותקן חיבור כבאים להסנקת מים לברזי הכיבוי המותקנים בעסק. ברז ההסנקה יוצב מחוץ לעסק, במרחק שלא יעלה על 6 מטרים מקצה העסק. דרישה זו תתקיים אם נדרשה בתנאים להיתר בנייה, או בעקבות שינוי מהותי המחייב שינוי בתנאי ההיתר.
  3. **ציוד כיבוי**
     1. בעסק ששטחו עד 200 מ"ר, יותקן גלגילון כיבוי אש עם זרנוק בקוטר "3/4 עם מזנק צמוד, כך שייתן מענה לכיסוי מלא של שטח העסק. תשתית הצינורות לגלגילון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
     2. בעסק ששטחו מעל 200 מ"ר, תותקנה עמדות כיבוי אש שיתנו מענה לכיסוי מלא של שטח העסק.
     3. כל אחת מעמדות הכיבוי תכיל:

1. ברז כיבוי בקוטר "2.
2. 2 זרנוקים בקוטר "2 ובאורך 15 מ' כל אחד.
3. מזנק בקוטר "2.
4. גלגילון עם צינור בקוטר "3/4 עם מזנק צמוד.
5. מטפה אבקה במשקל 6 ק''ג.

הציוד יאוחסן בארון שמידותיו לא יפחתו מגובה 120 ס''מ, רוחב 80 ס''מ ועומק 30 ס''מ.

על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
    2. בעסק יוצבו מטפי כיבוי מסוג אבקה יבשה במשקל 6 ק''ג. מספר המטפים יתאים לתקן ישראלי ת"י 129, חלק 2 - מטפים מיטלטלים: התאמה, התקנה וסימון. בדיקת המטפים ותחזוקתם תתבצע לפי האמור בתקן ישראלי ת"י 129, חלק 1 - מטפים מיטלטלים - תחזוקה.
    3. ציוד הכיבוי יהיה נגיש וזמין ויוחזק בכל עת במצב תקין.
  1. **מערכת מתזים**
     1. בעסק ששטחו גדול מ-300 מ"ר ומיועד לשמש מעל 300 איש, תתוכנן ותותקן מערכת כיבוי אש אוטומטית במים על פי תקן ישראלי ת"י 1596 - מערכות מתזים - התקנה (להלן - מערכת מתזים).
     2. אם אין הפרדות אש בין ייעודים או שימושים שונים, תתוכנן ותותקן בחלקים אלה מערכת מתזים בהתאם לרמת הסיכון המחמירה ביותר.
     3. לנותן האישור יוגשו האישורים הבאים:

1. אישור ממעבדה מוכרת והעתק של הצהרת מהנדס על התאמת התכנון של מערכת המתזים לתקן ישראלי ת"י  1596 - מערכות מתזים - התקנה.
2. אישור ממעבדה מוכרת על התקנת המערכת והתאמתה לתקן ישראלי ת"י 1596 - מערכות מתזים - התקנה.
   * 1. מערכת המתזים תתאים בכל עת לסיווג המבנה, לייעודו, למיקומו, לשטחו, לשימוש בו ולדרגת סיכון האש של חלקיו (כגון אזור אחסנה, אזור משרדים, אזור מכירות וכו').
     2. מערכת המתזים תתוחזק בכל עת במצב תקין.
     3. בדיקת מערכת המתזים תתבצע על פי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
   1. **מערכת גילוי אש ועשן**
      1. בעסק ששטחו גדול מ-50 מ"ר ומיועד לשמש מעל 50 איש, תותקן מערכת גילוי אש ועשן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות במקרים ובמקומות הבאים:
      2. במבנה יביל לפי תקן ישראלי ת"י 931 - עמידות אש של אלמנטי בניין - שיטות בדיקה, יש להתקין גלאי עצמאי על פי תקן ישראלי ת"י 1220, חלק 5 - מערכות גילוי אש - גלאי עשן עצמאיים.
      3. מערכת גילוי אש ועשן, לרבות הגלאים העצמאיים, תתוחזק בכל עת במצב תקין.
      4. בדיקת מערכת גילוי האש והעשן תתבצע על פי תקן ישראלי ת"י 1220, חלק 11 - מערכות גילוי אש - תחזוקה. העתק מתעודת הבדיקה, שתיערך לפי נוסח נספח ג' לתקן הנ"ל, יוגש לנותן האישור.
   2. **מערכת החשמל** 
      1. בלוחות חשמל הממוקמים בעסק תותקנה המערכות הבאות:
3. לוח חשמל בעל זרם של 63 אמפר - אם נדרש להתקין בעסק מערכת גילוי אש ועשן, יותקן גלאי עשן גם בלוח החשמל.
4. לוח חשמל בעל זרם של 80 אמפר - אם נדרש להתקין בעסק מערכת גילוי אש ועשן, יותקנו גלאי עשן גם בלוח החשמל ומערכת ניתוק לוח החשמל ממקור ההזנה.
5. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה ומערכת ניתוק לוח החשמל ממקור ההזנה.
6. על אף האמור בסעיף 5.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה המקיים את כל הדרישות הבאות:
7. הוא עומד בתקן ישראלי ת"י 61439 - לוחות מיתוג ובקרה למתח נמוך.
8. מותקן בו גלאי עשן.
9. מותקנת בו מערכת לניתוק לוח החשמל ממקור ההזנה.
10. הוא נמצא באזור כיסוי של מערכת כיבוי אוטומטית.
    * 1. מערכת גילוי האש או העשן המותקנת בלוח החשמל תותקן על פי תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
      2. מערכת הכיבוי האוטומטית היבשה המותקנת בלוח החשמל, תותקן על פי תקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
      3. בעסק שתפוסתו 200 איש ומעלה, יותקן מפסק חשמל חירום במקום בולט ונגיש, אשר במקרה חירום ינתק את זרם החשמל לכל המבנה.
      4. מערכת גילוי אש ועשן המותקנת בלוח החשמל, תתוחזק בכל עת במצב תקין.
      5. מתקני החשמל בעסק ייבדקו באופן תקופתי ועל פי כל דין.
    1. **מערכת שליטה בעשן**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שתפוסתו 200 איש ומעלה יותקנו סידורי שליטה בעשן בהתאם לקבוע בפרט 3.9.33.1 ובפרק ה' לתוספת השנייה לתקנות התכנון והבנייה.
    2. מערכת השליטה בעשן תתוחזק בכל עת, במצב תקין.
  1. **מערכת מיזוג אוויר**

דרישה זו תתקיים אם נדרשה בתנאים להיתר בנייה או בעקבות שינוי מהותי, המחייב שינוי בתנאי ההיתר.

* + 1. מערכת מיזוג האוויר המותקנת בעסק תענה לנדרש בתקן ישראלי ת"י 1001 - בטיחות אש בבניינים. דרישה זאת נדרשת כאשר מותקנת מערכת מיזוג אויר מרכזית, הכוללת תעלות ומדפי אש.
  1. **מערכת למסירת הודעות (כריזת חירום)** 
     1. בעסק שתפוסתו מעל 300 איש ומעלה, תותקן מערכת למסירת הודעות (כריזת חירום).

1. אם קיימת מערכת למסירת הודעות (כריזת חירום), היא תיבדק בהתאמה לתקן או למפרט שלפיו הותקנה:
2. תקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
3. תקן NFPA 72 - National Fire Alarm and Signaling Code.
4. מפרט משטרת ישראל 160.1, 160.
   * 1. אם נדרש להתקין מערכת למסירת הודעות (כריזת חירום), היא תותקן בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
     2. מערכת מסירת ההודעות תתוחזק בכל עת, במצב תקין.
   1. **לוח פיקוד כבאים**

דרישה זו תתקיים אם נדרשה בתנאים להיתר בנייה או בעקבות שינוי מהותי המחייב שינוי בתנאי ההיתר.

* + 1. בעסק שנדרש על פי דין להתקין מערכות מתזים, גלאים וניהול עשן, או מערכות נוספות שנקבעו לעניין זה על ידי נותן האישור, יותקן לוח פיקוד כבאים הכולל את הרכיבים או המערכות הבאות, אם הם קיימים או נדרשים על פי דין:

1. לוח בקרה ושליטה במערכות הגילוי והכיבוי האוטומטיות:
2. מערכת הכיבוי האוטומטית תספק התרעה קולית על כל פגם במערכת הבקרה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
3. הרכיבים המבוקרים יכללו לפחות:
4. ברז שליטה.
5. אספקת חשמל או דלק למשאבת מים של מערכת המתזים.
6. נתוני מצב פעולה של משאבת המים (דומם/פועל).
7. התראה קולית וחזותית תתקבל ברכזת גילוי אש. אם קיימת עמדת בקרה מאוישת, ההתראה תתקבל גם בעמדה זו.
8. דיווח להפעלת מערכות כיבוי בלוחות חשמל/מנדפים.
9. עמדת הפעלה של כריזת חירום ואזעקה.
10. לוח הפעלת מפוחים לשחרור עשן יכלול מתג בורר תלת-מצבי להפעלת מערכות שליטה בעשן, מתג בורר תלת-מצבי לשליטה במערכת על-לחץ ומתג שליטה בפתחי שחרור עשן אוטומטיים.
11. לוח פיקוד לחשמל.
12. לוח פיקוד לגנרטור חירום, שיכלול גם נוריות חווי המורות על מצב הגנרטור: מצב מפסק אוטו' סגור, תקלה בגנרטור, מצב מד הסולר, מצב כמות השמן ומצב טעינה של מצבר הגנרטור.
13. לוח שליטה ובקרה על מעליות הבניין.
14. תיק חירום של הבניין, הכולל את תוכניות הבניין ותוכנית בטיחות אש.
    1. **מקור מתח חלופי**
       1. בעסק שנדרש להתקין בו משאבות מים לכיבוי אש או מפוחי יניקת עשן לפי מפרט זה או על פי כל דין, יותקן מקור מתח חלופי, שיוכל לספק זרם חשמל בשעת חירום להפעלתם.
       2. מקור המתח החלופי יתוחזק בכל עת במצב תקין.
    2. **הדרכה**
       1. נותן האישור רשאי להורות לבעל העסק לקיים לעובדיו הדרכה ותרגול בתחום בטיחות האש.
       2. נותן האישור יורה על תדירותן והיקפן של פעולות ההדרכה והתרגול, נושאי ההדרכה והתרגול והכשירות, ההכשרה וההסמכה של המדריכים.
    3. **משטר הפעלות מערכות בטיחות אש - אינטגרציה**
       1. בדיקת משטר הפעלות (אינטגרציה) תידרש כאשר מערכת גילוי אש, מערכת התרעת אש או מערכת כיבוי אש אוטומטית נדרשת לפיקוד או לבקרה על מערכות מתוך לפחות שתי קבוצות המערכות המפורטות להלן:
15. התראות, התרעות ודיווחים.
16. מערכות שליטה בעשן.
17. הפרדות אש ועשן.
18. שליטה במערכות.
    * 1. הבדיקה תיערך בהתאם להוראת נציב 536 - משטר הפעלות מערכות בטיחות אש -אינטגרציה. אישור על ביצועה יועבר לנותן האישור. אם קיימת מערכת שחרור עשן מאולצת, תצורף לאישור גם טבלת משטר בדיקה.
    1. **תיק שטח** 
       1. בעל עסק ששטחו הכולל עולה על 1,000 מ"ר, יגיש לנותן האישור תיק שטח, אשר יוכן על-פי הוראת נציב 503 - הכנת תיק שטח (להלן - "תיק שטח"), בהתאמות הנדרשות.
       2. בעל העסק ישמור על תיק השטח מעודכן בכל עת.
       3. בעל העסק יגיש לנותן האישור תיק שטח מעודכן לפחות אחת לשנה קלנדרית.
       4. בעל העסק יעדכן את תיק השטח לגבי שינויים בעסק שיש בהם כדי להוסיף או לגרוע מוקדי סיכון, או שינוי בפרטי בעלי התפקידים או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
    2. **אישורים** 
       1. בכל מקום שבו צוין במסמך תנאים זה כי יש להעביר מסמכים, אישורים, דיווחים וכיו"ב לנותן האישור, יועבר המידע הנדרש למדור הגנה מאש בתחנה האזורית שבשטח אחריותה ממוקם העסק, לפי רשימת הכתובות והטלפונים המופיעה באתר האינטרנט של הרשות הארצית לכבאות והצלה, או לגורם אחר שפרטיו יימסרו לבעל העסק.
       2. על פי דרישה של נותן האישור, כאשר לא נעשה בעסק שינוי מהותי, ימציא בעל העסק מסמכים הכוללים אישורים ותעודות בדיקת תחזוקה לגבי תקינותו של ציוד הכיבוי ובכלל זה:
19. אישור כי עמדות כיבוי האש תקינות ושמישות וכי גלגילון שהותקן לאחר 1.6.2013 נבדק בהתאם לתקן ישראלי ת"י 2206, חלק 2 - גלגילון לכיבוי אש - דרישות תכן, התקנה ותחזוקה.
20. אישור מגורם מוסמך כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1 - מטפים מיטלטלים - תחזוקה, ונמצאו תקינים.
21. אישור כי מערכת החשמל המותקנת במקום נבדקה ונמצאה תקינה בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקומו של מפסק חשמל ראשי לשעת חירום ולתקינותו, התייחסות למתקן פוטו-וולטאי (אם קיים), וכן טבלה המפרטת את מיקומם של לוחות החשמל, מספרם ואת גודל החיבור באמפר של כל לוח. האישור יינתן על-ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
22. אישור על בדיקת התאמתה ותקינותה של מערכת הגז לתקן ישראלי ת"י 158 - מתקנים לגזים פחמימניים מעובים (גפ"מ). האישור יינתן על ידי בעל רישיון בתוקף לעבודת גפ"מ לפי תקנות הגז (בטיחות ורישוי) (רישוי העוסקים בעבודות גפ"מ), התשס"ו-2006, אשר רשאי לתת אישור כאמור, בהתאם לסוג רישיונו.
23. אישור מגורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11 - מערכות גילוי אש - תחזוקה.
24. אישור מגורם מוסמך המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210 - מערכות לכיבוי-אש בארוסול, או תקן ישראלי ת"י 1597 - מערכות כיבוי אש אוטומטיות בגז כיבוי, בהתאם לסוג המערכת המותקנת.
25. אישור מגורם מוסמך, כי מערכת למסירת הודעות (כריזת חירום) המותקנת במקום נבדקה ונמצאה תקינה בהתאמה לתקן ישראלי ת"י 1220 חלק 3 או תקן 72 NFPA או מפרט משטרת ישראל 160.1, 160 וזאת בהתאם לשיטת ההתקנה של המערכת. באישור יפורט את סוג התקן או המפרט שעל פיו נעשתה הבדיקה.
26. אישור מגורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928 - מערכות לכיבוי אש במים - בקרה, בדיקה ותחזוקה. על האישור לכלול את מפרט הבדיקה.
27. אישור כי גנרטור החירום נבדק ונמצא תקין. האישור יינתן על-ידי בעל רישיון בתוקף לעבודות חשמל לפי חוק החשמל, אשר רשאי לתת אישור כאמור, בהתאם לסוג רישיונו.
28. אישור מגורם מוסמך, כי מערכות בטיחות האש וההצלה תואמות את דרישותיה של הוראת נציב 536 - משטר הפעלות מערכות בטיחות אש - אינטגרציה. אם קיימת מערכת שחרור עשן מאולצת, יצורפו לאישור גם טבלת משטר בדיקה ופירוט של סוג המערכת.
29. אישור מגורם מוסמך, כי מערכת שחרור העשן נבדקה ונמצאה תקינה. באישור יפורט סוג המערכת שנבדקה.
30. אישור מגורם מוסמך, כי מערכת מיזוג האוויר המותקנת בעסק נבדקה ונמצאה תקינה בהתאם לדרישות תקן ישראלי ת"י 1001 - בטיחות אש בבניינים.
31. אישור על ניקוי ארובות ומנדפים בהתאם לתקן ישראלי ת"י 1001, חלק 6 -בטיחות אש בבניינים: בקרת אוורור והגנה מפני אש במערכות בישול מסחריות (אם קיימים ארובות ומנדפים).
32. אישור מגורם מוסמך, כי מערכת הכיבוי במערכת בישול מסחרית ("מנדפים"), לרבות ניתוק ממקור אנרגיה, נבדקה ונמצאה תקינה בהתאם לתקן ישראלי ת"י 5356, חלק 2 - מערכות כיבוי אש: כיבוי אש בכימיקלים רטובים (אם קיימים מנדפים).
    * 1. התקנה של סידורי בטיחות אש והצלה ואמצעי כיבוי או שינוי מהותי בהם ובכלל זה של אלה המפורטים להלן, מחייבים את העסק בהמצאת אישורים כדלקמן:
33. אישור ממעבדה מוכרת, מהנדס חשמל מטעם הקבלן או יועץ חשמל שהתמנה כעורך משנה לבקשה להיתר בנייה לגלאי עצמאי, אשר מעיד על התאמה לתקן ישראלי ת"י 1220, חלק 5 - מערכות גילוי אש - גלאי עשן עצמאיים.
34. אישור ממעבדה מוכרת, כי מערכת גילוי אש ועשן תוכננה והותקנה בהתאם לתקן ישראלי ת"י 1220, חלק 3 - מערכות גילוי אש: הוראות התקנה ודרישות כלליות. בהתקנה של עד 10 גלאי אש ועשן כאמור, יכול האישור להינתן ע"י חברה בתו תקן לתחזוקת מערכות גילוי אש ועשן, לפי תקן ישראלי ת"י 1220, חלק 11 - מערכות גילוי אש - תחזוקה.
35. אישור ממעבדה מוכרת, כי מערכת כיבוי אש במים תוכננה והותקנה בהתאם לתקן ישראלי ת"י 1596 - מערכות מתזים - התקנה. בהתקנה של עד 10 מתזים כאמור, יכול האישור להינתן ע"י חברה בתו תקן לתחזוקת מערכות כיבוי אש במים, לפי תקן ישראלי ת"י 1928 - מערכות לכיבוי אש במים - בקרה, בדיקה ותחזוקה.
36. אישור ממעבדה מוכרת, כי מערכת כיבוי אש בגז תוכננה והותקנה בהתאם לתקן ישראלי ת"י 1597 - מערכות כיבוי אש אוטומטיות בגז כיבוי.
37. אישור ממעבדה מוכרת, כי מערכת כיבוי בארוסול תוכננה והותקנה בהתאמה לתקן ישראלי ת"י 5210 - מערכות לכיבוי-אש בארוסול.
38. אישור ממעבדה מוכרת, כי מערכת כיבוי אש בכימיקלים רטובים תוכננה והותקנה בהתאמה לתקן ישראלי ת"י 5356, חלק 2 - מערכות כיבוי אש - כיבוי אש בכימיקלים רטובים.
39. אישור ממעבדה מוכרת, כי מערכת מיזוג אויר (מובילי אוויר) תוכננה והותקנה עפ"י תקן ישראלי ת"י 1001, חלק 1.1 - בטיחות אש בבניינים - מערכות מיזוג אוויר ואוורור, יידרש במקרים הבאים:
40. המבנה בעל יותר מקומה אחת ויש בו פירי אוורור שחוצים בין הקומות.
41. קיימים מדפים ודמפרים, שנועדו לבצע הפרדת אש בין עסקים סמוכים ושימושים שונים.
42. אישור ממעבדה מוכרת, כי מנדפים לבישול וטיגון תוכננו והותקנו בהתאמה לתקן ישראלי ת"י 1001, חלק 6 - אש בבניינים - בקרת אוורור והגנה מפני אש במערכות בישול מסחריות.
43. אישור המעיד על בדיקת אינטגרציה בין מערכות בטיחות אש כנדרש בהוראת נציב 536 וכי הבדיקה נמצאת תקינה. האישור יינתן על ידי מהנדס מורשה או מעבדה מוכרת ובעלת הסמכה לתקן ישראלי ת"י 1220, חלק 3 -מערכות גילוי אש - הוראות התקנה ודרישות כלליות. לאישור תצורף טבלת משטר הפעלות.
44. אישור ממעבדה מאושרת, המעיד על תקינותה של מערכת הגז בהתאם לתקן ישראלי ת"י 158 - מתקנים לגזים פחמימניים מעובים (גפ"מ).
45. אישור ממעבדה מוכרת, כי מערכת למסירת הודעות (כריזת חירום) תוכננה והותקנה בהתאם לתקן ישראלי ת"י 1220, חלק 3 - מערכות גילוי אש - הוראות התקנה ודרישות כלליות.
46. אישור ממעבדה מוכרת, כי התאמת חומרי בנייה וגימור בוצעה עפ"י תקן ישראלי ת"י 921 - תגובות בשריפה של חומרי בנייה (החלק הרלוונטי).
47. אישור ממעבדה מוכרת, כי מערכת שליטה בעשן תוכננה והותקנה עפ"י תקן ישראלי ת"י 1001, חלק 2.2 - בטיחות אש בבניינים: מערכת בקרת עשן בבניינים (למעט בנייני מגורים שגובהם עד 13 מטר), קניונים, אטריומים וחללים גדולים דומים (אם נדרש).
48. תעודת בדיקה ממעבדה מוכרת למפוחי שליטה בעשן עפ"י תקן ישראלי ת"י 1001, חלק 7 - בטיחות אש בבניינים: מערכות שליטה לחום ולעשן - מפוחים מונעים על ידי חשמל להוצאת עשן וחום. לתעודה הבדיקה תצורף הצהרת המהנדס המתכנן (נספח א') של המערכת, כי המפוחים המתוארים בתעודת הבדיקה [מספר התעודה] הם המפוחים שהותקנו במבנה בגוש [מספר], חלקה [מספר], מגרש [מספר] (אם נדרש).
    1. **שונות**
       1. הפעלת זיקוקין די-נור ואמצעי פירוטכניקה תתבצע בתנאים הבאים:
49. הזיקוקין והפירוטכניקה יעמדו בדרישות תקן ישראלי ת"י 4373 - מוצרים פירוטכניים: זיקוקין די-נור, קטגוריות 1, 2 ו-3 - מונחים.
50. הזיקוקין והפירוטכניקה יהיו מסוג המותר לשימוש בתוך מבנה - indoors.
51. הזיקוקין והפירוטכניקה יופעלו על ידי מפעיל זיקוקין מוסמך ובעל היתר, אשר ינקוט בכל סידורי הבטיחות באופן שתימנע האפשרות של פגיעתם בקהל.
    1. **נספחים**
       1. את פרסומי הרשות הארצית לכבאות והצלה, כולל תיקיית טפסים אחידים לאישורים, ניתן למצוא באתר הרשות הארצית לכבאות והצלהולהורידם ממנו.

**נספח א'**

תאריך:\_\_\_\_\_\_\_

לכבוד:

הרשות הארצית לכבאות והצלה -

מדור 'הגנה מאש'

**הצהרת מהנדס המתכנן מערכות שליטה לחום ולעשן – מפוחים מונעים על ידי חשמל להוצאת עשן וחום**

תיק הגנה מאש [מספר תיק]\_\_\_\_\_\_\_\_\_\_\_\_\_\_\_\_\_\_\_\_

אני \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ מהנדס רשום בפנקס המהנדסים והאדריכלים לפי תקנות המהנדסים והאדריכלים (רישום בפנקס) התשכ"א – 1960, מס' רישיון \_\_\_\_\_\_\_\_\_\_\_ בתוקף עד ליום \_\_\_\_\_\_\_\_\_ (חובה לצרף צילום רישיון המהנדס לתצהיר זה), מצהיר בזאת כדלקמן:

1. המפוחים המפורטים בתעודת הבדיקה של מעבדה מוכרת [שם המעבדה] \_\_\_\_\_\_\_\_\_\_\_\_\_\_\_\_\_ [מספר התעודה] \_\_\_\_\_\_\_\_\_\_\_\_\_

מיום \_\_\_\_\_\_\_\_\_\_\_\_\_\_\_\_\_\_ הם המפוחים שהותקנו במבנה:

1. גוש [מספר] \_\_\_\_\_\_\_\_\_\_\_\_\_\_
2. חלקה [מספר] \_\_\_\_\_\_\_\_\_\_\_\_\_\_
3. מגרש [ מספר] \_\_\_\_\_\_\_\_\_\_\_\_\_

זהו שמי, זו חתימתי וכל אשר הצהרתי לעיל - אמת. ידוע לי כי אם יתברר כי הצהרתי זו אינה אמת, כולה או חלקה, אהיה צפוי לעונשים הקבועים בחוק.

תאריך \_\_\_\_\_\_\_\_\_\_\_\_\_ חתימה וחותמת (כולל מס' הרישיון) \_\_\_\_\_\_\_\_\_\_\_\_\_\_\_\_\_\_